
Szentendre Város Önkormányzat Képviselő-testületének

2023. szeptember 13-i üléséről készült jegyzőkönyvéből

12.
Előterjesztés az önkormányzati tulajdonban lévő dömörkapui 0583/7 hrsz-ú ingatlan értékesítésre való kijelöléséről

Előadó: Fülöp Zsolt polgármester
Szentendre Város Önkormányzat Képviselő-testületének

172/2023. (IX.13.) Kt. sz. határozata:

Szentendre Város Önkormányzat Képviselő-testülete 

1. a Magyar Lovas Turisztikai Közhasznú Szövetséggel a Szentendre Város Önkormányzat kizárólagos tulajdonában álló, a Szentendre 0583/7 hrsz. alatt lévő, természetben a Szentendre, Dömörkapu út 8. szám alatti 3942 m2 nagyságú, fásított terület és gazdasági épület művelési ág alá tartozó korlátozottan forgalomképes ingatlanra lovasturisztikai megállópont felújítására 2020. április 1. napján, 08/212/6/2020. ügyiratszámon kötött együttműködési szerződést a szerződés VII.2./ pontjában foglaltak alapján azonnali hatállyal felmondja;
2. a Szentendre Város Önkormányzat kizárólagos tulajdonában álló, a Szentendre 0583/7 hrsz. alatt lévő, természetben a Szentendre, Dömörkapu út 8. szám alatti 3942 m2 nagyságú, fásított terület és gazdasági épület művelési ág alá tartozó korlátozottan forgalomképes ingatlant pályázati úton történő értékesítésre kijelöli;
3. az ingatlannal kapcsolatosan elfogadja az értékbecslő által készített ingatlan értékbecslés szerinti bruttó 64.720.000 Ft összegű piaci értéket;
4. az előterjesztéshez csatolt pályázati kiírást jóváhagyja;
5. a pályázatok bontására, valamint értékelésére Munkacsoportot hoz létre, melynek tagja Pilis Dániel alpolgármester vagy az általa delegált személy, Magyar Judit költségvetésért felelős alpolgármester, a Kulturális, Oktatási és Civil Bizottság elnöke vagy delegált tagja, a Jóléti Bizottság elnöke vagy delegált tagja, a Pénzügyi Bizottság elnöke vagy delegált tagja, a Városfejlesztési és Környezetvédelmi Bizottság elnöke vagy delegált tagja;
6. felkéri a Polgármestert, hogy a pályázati eljárást folytassa le, és a pályázat eredményét terjessze a Képviselő-testület elé a nyertes ajánlattevő kihirdetésének érdekében.

Felelős:     Polgármester
Határidő:     1. pont: 2023. szeptember 30.


      2.-5. pont: azonnal


          4. pont: legkésőbb 2023. január 31.
A végrehajtásért közvetlenül felelős: Városfejlesztési és Vagyongazdálkodási Iroda, Irodavezető-helyettes

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető-helyettes – intézkedésre

4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. szeptember 14.
Simor Györgyné
jegyzőkönyvvezető

